મૂળરાજે લાંબા યુદ્ધો લેવાને બદલે ત્વરીત યુદ્ધ અને દ્વંદ્વયુદ્ધથી શઋને પરાજિત કરવાની રાજનીતિ અપનાવી. તેના બે વિજયો મહત્ત્વના છે. કચ્છના રાજા લાખા ફૂલાણીને દ્વંદ્વમાં હરાવી ધાત કર્યો. આ સાથે કચ્છ કાયમ માટે ગુજરાતની પશ્ચિમસીમા બની. સૌરાષ્ટ્રના રા’ગ્રહરીપુને હરાવી સોમનાથ મહાદેવની સાક્ષીએ પાટણ સાથે મિત્રતાના બંધને બાંધી લીધો. અર્બુદા એટલે કે આબુને ગુજરાતમાં ભેળવ્યું. આમ તેણે એક નાનું સરખું રજવાડું ઉભું કર્યું. તે નડુલની રાજકુમારી માધવીને પરણ્યો હતો. તેને સંતાનમાં પુત્ર ચામુંડ અને પુત્રી વાચીની હતાં.